কাঠের জালনার ফাঁকে এসে নাট্য প্রাঙ্গঁন আলোয় ভরিয়ে দিয়েছে গ্রীষ্মের দীর্ঘসময়ব্যাপী আলো। ধীরে ধীরে দর্শকে ভরে উঠছে কাঠের গ্যালারি। ফুলেল গাউন, বাহারি টুপি, কনুই অবধি গ্লাভসে ঢাকা অভিজাত রমণী থেকে সাধারণ তাপ্পিমারা কোট হ্যাটের মানুষ। আজ গ্লোবে অভিনীত হবে ‘রোমিও এণ্ড জুলিয়েট’। সেই বিখ্যাত ব্যালকনি দৃশ্য, যেখানে প্রথমবার পার্টিতে জুলিয়েটকে দেখে পাগলপারা রোমিও জুলিয়েটের সাথে আলাপে উন্মুখ।